|  |
| --- |
| **Стандард 1. Структура студијског програма**  Студијски програм садржи елементе утврђене законом (који се детаљно исказују у одговарајућим стандардима) |
| Студијски програм мастер академских студија носи назив Информатика и има за циљ да студентима пружи напредна апликативна и теоријска знања из области рачунарских наука и оспособи их да развијају и примењују алгоритме и моделе вештачке интелигенције, елементе корисничког интерфејса, пројектују, дизајнирају и имплементирају софтвере посебно прилагођене потребама ученика и наставника и имплементирају мобилне апликације и информационе системе прилагођене потребама корисника.  Мастер академске студије на студијском програму Информатика су студије другог степена. Исходи учења обухватају потребна напредна стручна знања из области рачунарских наука, вештине, способности и ставове који студентима омогућавају примену у реалном пословном окружењу.  Завршетком студијског програма Информатика студент стиче стручни назив – Мастер информатичар.  Право уписа на мастер академске студије имају кандидати са завршеним основним академским студијама у трајању од четири године из области рачунарских наука и информатике, обима 240 ЕСПБ бодова. Право уписа на мастер студије у трајању од једне године имају кандидати који су претходно завршили основне академске студије у трајању од четири године, обима 240 ЕСПБ бодова. Кандидати ће приликом уписа бити рангирани по успеху оствареном на основним академским студијама. Под успехом оствареним на основним академским студијама подразумева се просечна оцена остварена на основним академским студијама.  Мастер академске студије могу уписати и кандидати који су завршили одговарајуће или сродне четворогодишње студије пре ступања на снагу Закона о високом образовању.  На мастер академске студије могу се уписати и кандидати који су завршили основне академске студије са остварених мање од 180 ЕСПБ бодова из одговарајућих научних области под условом полагања допунских испита. Наставно веће Високе школе академских студија „Доситеј“ доноси одлуку о допунским испитима које је кандидат у обавези да положи пре полагања испита из предмета који су предвиђени наставним планом мастер академских студија.  Мастер академске студије могу да упишу и кандидати који су завршили први степен - основне академске студије у иностранству, а који су стекли 240 ЕСПБ. Ови кандидати морају имати окончан поступак признавања дипломе ради наставка школовања на Високој школи академских студија “Доситеј” у Београду.  Право на упис стичу кандидати који се на ранг листи налазе у оквиру акредитованог броја студената.  Програм мастер академских студија Информатика траје једну годину, односно два семестра, имa укупнo 60 EСПБ бoдoвa и припaдa пoљу Припродно-математичких нaукa, oблaст Рачунарске нaукe. Структура програма и режим студија омогућује сваком студенту уз обавезна три предмета и одабир два изборна предмета. Обавезни предмети су Методологија научноистраживачког рада, Вештачка интелигенција и Интеракција човек рачунар чије бодовне вредности износе по 7 ЕСПБ. У структури студијског програма предвиђена су два изборна предмета које студент бира из две изборне листе које садрже двоструко већи број предмета у односу на број предмета који се бира. Изборни предмети су Учење на даљину, Дигитализација и информациони системи, Образовни софтвер и Мобилно рачунарство чије изборне вредности износе по 9 ЕСПБ бодова.    Саставни део структуре студијског програма чини стручна пракса коју студенти обављају у другом семестру, у трајању од 90 часова (3 ЕСПБ).  На завршној години студија је предвиђен Завршни рад који обухвата две активности: Предмет завршног рада - Студијско-истраживачки рад (8 ЕСПБ) и Завршни рад који подразумева израду и одбрану (10 ЕСПБ).  Листа обавезних и изборних предмета са оквирним садржајем наведена је у Књизи предмета која је доступна на званичној интернет страници Високе школе академских студија „Доситеј“.  Студије се организују као једносеместралне, са укупним оптерећењем студената у оквиру најмање 20-часовне радне недеље чиме укупан фонд активне наставе чини минимално 600 часова у току школске године. Настава се изводи применом монолошке и дијалошке методе, као и презентацијом семинарских радова, а које имају за циљ подстицање студената на перманентан рад и развијање критичког размишљања и решавања сложених проблема у оквиру области учења.  Не постоје предуслови за упис појединих предмета или групе предмета.  На мастер академске студије се може уписати и студент мастер академских студија другог одговарајућег или сродног факултета под условом да је савладао део студијског програма мастер студија Информатика на Високој школи академских студија „Доситеј“. На предлог Комисије за признавање испита, Решење о испуњености услова за упис доноси директор Високе школе академских студија „Доситеј“ у коме се наводе признати испити, као и испити које студент треба да полаже из предмета који су предвиђени наставним планом мастер академских студија. |